फ्रांस को पछाड़ते हुए भारत विश्व की छठी अर्थव्यवस्था बन गया है। विश्व बैंक के 2017 के आंकड़ों के अनुसार, भारत की जीडीपी (सकल घरेलू उत्पाद) पिछले साल के आखिर में 25.97 खरब डॉलर थी जबकि फ्रांस की 25.82 खरब डॉलर। विश्व बैंक की इस सूची में अमेरिका शीर्ष स्थान पर है। उसकी जीडीपी 193.90 खरब डॉलर है। इसके बाद चीन दूसरे स्थान पर है जिसकी जीडीपी 122.37 खरब डॉलर है। वहीं जापान और जर्मनी क्रमश: तीसरे और चौथे स्थान पर हैं। ब्रिटेन, भारत से ऊपर पांचवें स्थान पर है और उसकी कुल जीडीपी 26.22 खरब डॉलर है।